**Kúpna zmluva č. C-NBS1-000-082-314**

Uzatvorená podľa § 409 a nasl. zákona č. 513/1991 Z. z. Obchodný zákonník v znení neskorších predpisov (ďalej len „obchodný zákonník“)

(ďalej len „zmluva“)

# Zmluvné strany

**Kupujúci:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919

<platí pre domáceho predávajúceho>

SK60 0720 0000 0000 0000 2129

<platí pre zahraničného predávajúceho>

Zriadená zákonom NR SR č. 566/1992 Zb. o Národnej banke Slovenska v znení neskorších predpisov.

(ďalej len „kupujúci“ v príslušnom gramatickom tvare)

a

**Predávajúci:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

Zapísaný: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu(IBAN): <vyplní uchádzač>

(ďalej len „predávajúci“ v príslušnom gramatickom tvare)

(ďalej kupujúci a predávajúci spolu ako „zmluvné strany“)

uzatváranú túto zmluvu v nasledovnom znení:

# Preambula

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „*Licencie Oracle“*.
2. Na základe vyhodnotenia ponúk bola ponuka predávajúceho vyhodnotená ako ponuka úspešného uchádzača. Vzhľadom na túto skutočnosť a predloženú ponuku predávajúceho sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Kupujúci v rámci predmetu zákazky vymedzil minimálne požiadavky na vecnú a technickú špecifikáciu predmetu plnenia tejto zmluvy, ktoré tvoria prílohu č. 1 tejto zmluvy.

# Článok I

# Účel zmluvy

Účelom tejto zmluvy je zabezpečenie produktov Oracle – softvérové licencie, ktoré slúžia na rozšírenie technologickej infraštruktúry pre informačné systémy kupujúceho.

# Článok II

# Predmet plnenia

1. Predávajúci sa zaväzuje dodať kupujúcemu – Oracle softvérové licencie vrátane ročnej technickej služby k produktom podľa špecifikácie uvedenej v prílohe č. 1 tejto zmluvy (ďalej len „produkt“ alebo „predmet plnenia“). Predmetom dodania nemôžu byť druhotné – použité licencie.
2. Kupujúci sa zaväzuje riadne dodaný predmet plnenia v súlade s touto zmluvou od predávajúceho prevziať a zaplatiť cenu dohodnutú v článku IV tejto zmluvy.
3. Predávajúci týmto vyhlasuje, že je partnerom spoločnosti Oracle Corporation. Partnerstvo predávajúceho musí byť možné po uzatvorení tejto zmluvy dodatočne dohľadať na webovom sídle spoločnosti Oracle Corporation alebo takéto partnerstvo doloží predávajúci písomným potvrdením spoločnosti Oracle Corporation v elektronickej podobe do 5 dní odo dňa písomnej žiadosti kupujúceho. Predávajúci musí byť partnerom spoločnosti Oracle Corporation počas trvania tejto zmluvy; porušenie akéhokoľvek záväzku podľa tohto bodu zmluvy sa považuje za podstatné porušenie zmluvy.
4. Predmet plnenia sa považuje za dodaný až po jeho zaregistrovaní na zákazníckom účte kupujúceho vedeného v spoločnosti Oracle Corporation, pričom túto skutočnosť bude možné overiť cez zákaznícky portál spoločnosti Oracle Corporation. Predávajúci je povinný bezodkladne po registrácii predmetných produktov informovať kupujúceho o tejto skutočnosti e-mailom; to neplatí, ak je predmetná skutočnosť oznámená Kupujúcemu Oracle Corporation prostredníctvom osobitného písomného oznámenia (napr. Welcome letter).
5. Predávajúci sa zaväzuje dodať Kupujúcemu predmet plnenia v súlade s obchodnými pravidlami spoločnosti Oracle corporation, čím sa myslí, že musí byť oprávnený dodať predmet plnenia pre kategóriu subjektu akým je Kupujúci, ktorú stanovuje Oracle corporation; porušenie tohto záväzku sa považuje za podstatné porušenie zmluvy.

# Článok III

# Miesto, čas a spôsob plnenia

* 1. Miesto plnenia je:
* Národná banka Slovenska, ústredie, I. Karvaša 1, 813 25 Bratislava;

(ďalej len „miesto plnenia“).

* 1. Predávajúci sa zaväzuje dodať produkt na miesto plnenia v súlade s vecnou a technickou špecifikáciu a v počte podľa prílohy č. 1 tejto zmluvy spolu s licenčnými podmienkami každého jednotlivého produktu. Súčasťou dodania predmetu plnenia je dodanie návodov na obsluhu v slovenskom resp. v českom jazyku, certifikáty, záručné listy, ak je vzhľadom na povahu produktu relevantné.
  2. Predávajúci dodá kupujúcemu produkt špecifikovaný v prílohe č. 1 tejto zmluvy v lehote do 5 pracovných dní odo dňa nadobudnutia účinnosti tejto zmluvy.
  3. Dodanie produktu kupujúcemu musí byť potvrdené písomne spoločnosťou Oracle Corporation. Písomné potvrdenie musí obsahovať: popis produktu, množstvo produktov, úroveň/typ licencie a počiatočný dátum a koncový dátum licencie a jej technickej služby na účte Kupujúceho. Technická služba k produktom (Oracle softvérové licencie) v dĺžke 1 roka začína plynúť až dodaním produktu – Oracle softvérovej licencie.
  4. Kupujúci má právo odmietnuť prevziať produkt bez nároku predávajúceho uplatniť voči kupujúcemu akékoľvek sankcie a nároky na náhradu akejkoľvek škody tým spôsobenej v prípade, ak:
* produkt nie je zaregistrovaný na zákazníckom účte kupujúceho vedeného v spoločnosti Oracle Corporation.
  1. Kupujúci a Predávajúci je povinný najneskôr do 2 dní odo dňa uzavretia tejto zmluvy písomne formou emailu doručiť predávajúcemu zoznam kontaktných osôb zodpovedných za plnenie predmetu plnenia, oprávnených na odovzdanie a prevzatie predmetu plnenia a to v rozsahu: meno a priezvisko, funkcia, telefónne číslo, emailová adresa (ďalej len „oprávnené osoby zmluvnej strany“). Každá zmena v zozname oprávnených osôb kupujúceho musí byť písomne oznámená zmluvnou stranou najneskôr 2 dni pred dodaním produktu.

# Článok IV

# Cena

1. Cena za dodanie produktu bola stanovená dohodou zmluvných strán a v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Ceny za dodanie produktov sú uvedené v prílohe č. 1 tejto zmluvy. Ceny sú maximálne a záväzné počas celej doby trvania zmluvy.
3. Predávajúci vo faktúre uplatní DPH podľa všeobecne záväzného právneho predpisu účinného v čase fakturácie.
4. V dohodnutých cenách sú zahrnuté všetky náklady predávajúceho súvisiace s plnením zmluvy, , doprava, licencie.
5. Zmluvné strany sa dohodli, že celková cena spolu za dodanie produktu je stanovená vo výške <vyplní uchádzač> podľa prílohy č. 1 tejto zmluvy. V prípade vyčerpania finančného limitu podľa predchádzajúcej vety táto zmluva končí.

# Článok V

# Platobné podmienky

1. Kupujúci neposkytne predávajúcemu preddavok na predmet plnenia podľa tejto zmluvy.
2. Právo fakturovať za dodanie produktu (celého predmetu plnenia) vzniká predávajúcemu dňom dodania predmetu plnenia kupujúcemu.
3. Faktúru predávajúci vystaví do 15 dní po dodaní kompletného produktu kupujúcemu.
4. Predávajúci je rovnako povinný k faktúre priložiť podpísanú oboma zmluvnými stranami ako jej povinnú prílohu.
5. Zmluvné strany sa dohodli, že predávajúci bude zasielať len elektronické faktúry z e-mailovej adresy predávajúceho: <vyplní uchádzač> na e-mailovú adresu kupujúceho: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Predávajúci nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
6. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, kupujúci ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry kupujúcemu. *<text tohto bodu platí pre domáceho* *predávajúceho, ktorý je platiteľom DPH, domáci predávajúci, ktorý nie je platiteľom DPH a zahraničný predávajúci text tohto bodu odstráni>*
7. Faktúra je splatná do 30 dní odo dňa jej doručenia kupujúcemu bezhotovostným prevodom na účet predávajúceho. Za deň splnenia peňažného záväzku sa považuje deň odpísania dlžnej sumy z účtu kupujúceho v prospech účtu predávajúceho.
8. Kupujúci k dohodnutej cene uplatní DPH podľa zákona o dani z pridanej hodnoty. *<text tejto vety platí pre domáceho predávajúceho, ktorý je platiteľom DPH, domáci predávajúci, ktorý nie je platiteľom DPH a zahraničný predávajúci túto vetu odstráni>*
9. Predávajúci, ktorý uvedie na faktúre daň z pridanej hodnoty sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúce zo všeobecne záväzného právneho predpisu je podstatným porušením zmluvy a dôvodom na okamžité odstúpenie kupujúceho od tejto zmluvy. *(Text platí pre tuzemského predávajúceho, zahraničný predávajúci tento text odstráni).*
10. Predávajúci najneskôr do doby vyhotovenia prvej faktúry predloží kupujúcemu originál potvrdenia o mieste svojej daňovej rezidencie alebo jeho úradne overenú fotokópiu. Počas trvania zmluvy predávajúci predmetné potvrdenie predloží kupujúcemu na začiatku každého nového zdaňovacieho obdobia. Predávajúci vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti kupujúceho bezodkladne písomne informovať. Predávajúci vyhlasuje, že je konečným príjemcom dohodnutej ceny uvedenej v článku IV zmluvy. *(Text platí pre zahraničného predávajúceho, tuzemský predávajúci tento text odstráni).*
11. Predávajúci nie je oprávnený previesť práva a povinnosti vyplývajúce pre neho z tejto zmluvy ani ich časti, na inú osobu. Predávajúci ďalej nie je oprávnený postúpiť a ani založiť akékoľvek svoje pohľadávky voči kupujúcemu vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Predávajúci nie je oprávnený jednostranne započítať akúkoľvek svoju pohľadávku voči kupujúcemu vzniknutú z akéhokoľvek dôvodu proti pohľadávke kupujúceho voči predávajúcemu vzniknutej na základe alebo v súvislosti s touto zmluvou.

# Článok VI

# Vlastnícke právo a nebezpečenstvo škody

Prevzatím produktu kupujúcim prechádza na kupujúceho nebezpečenstvo škody na produkte a kupujúci zároveň nadobúda vlastnícke a užívacie právo k produktu v rozsahu licenčných podmienok Oracle Corporation.

# Článok VII

# Zodpovednosť za vady a záručné podmienky

1. Predávajúci je povinný dodať produkt v množstve a kvalite v súlade s touto zmluvou a v súlade s podmienkami Oracle Corporation pre konkrétny produkt.
2. Zodpovednosť za vady sa bude riešiť v zmysle príslušných ustanovení § 422 až § 442 Obchodného zákonníka.
3. Predávajúci počas záručnej doby takisto zodpovedá za akékoľvek vady produktu, ktoré sa preukážu po jeho prebratí kupujúcim.
4. V prípade vzniknutých vád na dodanom produkte počas záručnej doby predávajúci bezplatne odstráni zistené vady resp. vykoná opravu

# Článok VIII

# Subdodávatelia a register partnerov verejného sektora

1. K realizácii predmetu plnenia môže predávajúci použiť aj tretie osoby, tzv. subdodávateľov. Predávajúci potvrdzuje, že v prílohe č. 3 tejto zmluvy uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je povinný písomne oznámiť kupujúcemu akúkoľvek zmenu údajov o subdodávateľovi uvedených v predchádzajúcej vete do troch pracovných dní odo dňa uskutočnenia tejto zmeny. Poskytnutie predmetu plnenia prostredníctvom subdodávateľa nezbavuje predávajúceho povinnosti a zodpovednosti za riadne plnenie predmetu plnenia v zmysle tejto zmluvy.
2. V prípade zmeny subdodávateľa je predávajúci povinný písomne oznámiť kupujúcemu údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej štyri pracovné dni pred jeho plánovaným využitím. Počas trvania tejto zmluvy je predávajúci oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia predávajúceho a súčasne písomného odsúhlasenia kupujúceho.
3. Predávajúci je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
4. Za účelom preukázania splnenia povinnosti v zmysle prechádzajúceho bodu tohto článku zmluvy je predávajúci povinný kedykoľvek na výzvu kupujúceho bezodkladne, najneskôr však do 3 pracovných dní, predložiť kupujúcemu všetky zmluvy so subdodávateľmi identifikovanými v prílohe č. 3 tejto zmluvy, resp. následne zmenenými postupom podľa bodu 2 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť predávajúci.
5. V prípade, ak predávajúci poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má kupujúci právo na zmluvnú pokutu od predávajúceho vo výške 5.000,- eur (slovom päťtisíc eur) bez DPH za každé jednotlivé porušenie tejto zákonom ustanovenej povinnosti.

# Článok IX

# Zmluvné sankcie

1. V prípade nedodržania dohodnutého termínu dodania predmetu plnenia podľa článku III bod 3 tejto zmluvy, je kupujúci oprávnený od predávajúceho požadovať zaplatenie zmluvnej pokuty:
   1. vo výške 150 eur bez DPH uvedenej v prílohe č. 1 tejto zmluvy za každý deň omeškania a pre celkovú dĺžku omeškania do 1 mesiaca.
   2. vo výške 300 eur bez DPH uvedenej v prílohe č. 1 tejto zmluvy za každý deň omeškania a pre celkovú dĺžku omeškania viac ako 1 mesiac.
2. V prípade omeškania kupujúceho s platením faktúry je predávajúci oprávnený účtovať Kupujúcemu úrok z omeškania vo výške v súlade s § 369 ods. 2 Obchodného zákonníka.
3. Zmluvné strany sa dohodli, že kupujúci je oprávnený popri nároku na zmluvnú pokutu podľa tohto článku tejto zmluvy žiadať od predávajúceho aj náhradu škody v celom rozsahu, ktorá mu takýmto porušením povinnosti vznikla.
4. V prípade omeškania objednávateľa s platením faktúry je predávajúci oprávnený účtovať objednávateľovi úrok z omeškania vo výške v súlade s § 369 ods. 2 Obchodného zákonníka.
5. Zmluvné strany sa dohodli, že fakturovaná zmluvná pokuta alebo úrok z omeškania sú splatné do 14 dní odo dňa ich doručenia druhej zmluvnej strane.

# Článok X

# Doba trvania zmluvy a ukončenie zmluvy

1. Táto zmluva sa uzatvára na dobu do riadneho dodania celého predmetu plnenia.
2. Zmluvu je možné ukončiť z týchto dôvodov:
3. písomnou dohodou zmluvných strán,
4. písomnou výpoveďou s jednomesačnou výpovednou lehotou bez udania dôvodu zo strany kupujúceho,
5. písomným odstúpením od zmluvy ktoroukoľvek zo zmluvných strán v prípade podstatného porušenia tejto zmluvy,
6. Za podstatné porušenie tejto zmluvy zo strany kupujúceho sa považuje neuhradenie faktúry 30 dní po lehote splatnosti.
7. Za podstatné porušenie tejto zmluvy zo strany predávajúceho sa považuje:
8. porušenie daňovej povinnosti podľa článku V bodu 10 tejto zmluvy,
9. iné porušenia zmluvy v zmluve definované ako podstatné porušenie tejto zmluvy.
10. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy.
11. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
12. Výpovedná lehota podľa bodu 2 písm. b) tohto článku zmluvy začína plynúť prvým dňom nasledujúceho mesiaca po mesiaci v ktorom bola doručená výpoveď predávajúcemu.
13. Kupujúci môže odstúpiť od tejto zmluvy v súlade s § 19 zákona o verejnom obstarávaní.

# Článok XI

# Vyššia moc

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prekážky, ktoré nie sú závislé od vôle povinnej zmluvnej strany, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy (požiar, záplavy) a pod.
2. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok zmluvy.
3. Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz.
4. Ak nedôjde k dohode o úprave podmienok zmluvy, má zmluvná strana, ktorá sa odvolala na vyššiu moc, právo odstúpiť od tejto zmluvy.

# Článok XII

# Povinnosť mlčanlivosti

Predávajúci sa zaväzuje zachovávať mlčanlivosť o všetkých informáciách a údajoch, ktorých zverejnenie by mohlo poškodiť záujmy kupujúceho. Táto povinnosť mlčanlivosti sa vzťahuje aj na subdodávateľov predávajúceho, nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je predávajúci povinný uhradiť kupujúcemu ním zavinenú preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je predávajúci povinný uhradiť kupujúcemu zmluvnú pokutu vo výške 25 000 eur za každý dokázaný prípad zneužitia interných informácií a údajov. Táto zmluvná pokuta je splatná do 30 dní od písomného oznámenia kupujúceho o zistení porušenia záväzku podľa tohto článku zmluvy. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy

# Článok XIII

# Spoločné a záverečné ustanovenia

1. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
2. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
3. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
4. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka a ďalšími všeobecne záväznými právnymi predpismi právneho poriadku platného na území Slovenskej republiky.
5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
6. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným ustanovením, ktoré je mu svojím významom a účelom najbližšie.
7. Neoddeliteľnou súčasťou tejto zmluvy sú:

*Príloha č. 1: Vecná a technická špecifikácia predmetu plnenia s určením množstva a ceny;*

*Príloha č. 2: Všeobecné obchodné podmienky viažuce sa k produktom*

*Príloha č. 3: Zoznam subdodávateľov predávajúceho.*

1. Zmeny a doplnenia tejto zmluvy je možné vykonať len formou písomného dodatku, ktorý podpíšu oprávnení zástupcovia obidvoch zmluvných strán v súlade so zákonom o verejnom obstarávaní.
2. Zmluva je vyhotovená v štyroch rovnopisoch, z toho tri rovnopisy dostane kupujúci a jeden rovnopis dostane predávajúci. Všetky rovnopisy sú považované za rovnocenné.
3. Táto zmluva nadobúda platnosť a je pre zmluvné strany záväzná odo dňa jej podpisu oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) kupujúceho (§ 47a ods. 1 Občianskeho zákonníka v spojení s § 1 ods.2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
4. Táto zmluva patrí medzi povinne zverejňované zmluvy (vrátane dodatkov zmluvy) podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2. Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Predávajúci súhlasí so zverejnením tejto zmluvy vrátane jej prípadných dodatkov a faktúr predávajúceho doručených kupujúcemu, pričom predávajúci tiež disponuje písomným súhlasom inej dotknutej osoby (osoby konajúcej za predávajúceho) na zverejnenie jej údajov v tejto zmluve a vo faktúrach predávajúceho doručených kupujúcemu, a to zverejnenie kupujúcim počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
5. Kupujúci pri spracúvaní osobných údajov poskytnutých predávajúcim pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov   
   a nariadením Európskeho parlamentu a Rady (EÚ) č. 2016/679 z 27. apríla 2016   
   o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese kupujúceho: https://www.nbs.sk/sk/ochrana-osobnych-udajov.
6. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

V Bratislave, dňa ............... V ............................., dňa ...............

Kupujúci Predávajúci

........................................... .........................................

<vyplní verejný obstarávateľ> *<*vyplní uchádzač*>*

# Príloha č. 1 ku Kúpnej zmluve č.C-NBS1-000-082-314

# Vecná a technická špecifikácia predmetu plnenia s určením požadovaného množstva a ceny

**Tabuľka 1 Predmet plnenia** (SW produkty bez časového obmedzenia s technickou službou)

| **Názov produktu** | **Počet požadovaných softvérových licencií** | **Cena softvérových licencií v EUR (bez DPH)** |
| --- | --- | --- |
| Database Enterprise Edition (Processor License +Software Update License & Support 1y) | 8 | *<*vyplní uchádzač*>* |
| Partitioning (Processor License +Software Update License & Support 1y) | 8 | *<*vyplní uchádzač*>* |
| Diagnostics Pack (Processor License +Software Update License & Support 1y) | 8 | *<*vyplní uchádzač*>* |
| Tuning Pack (Processor License +Software Update License & Support 1y) | 8 | *<*vyplní uchádzač*>* |
| Data Integrator Enterprise Edition (Processor License +Software Update License & Support 1y) | 8 | *<*vyplní uchádzač*>* |
| Data Integrator for Big Data (Processor License +Software Update License & Support 1y) | 8 | *<*vyplní uchádzač*>* |
| Oracle Linux Basic Limited (1y) | 4 | *<*vyplní uchádzač*>* |
| **SPOLU** | **52** | ***<*vyplní uchádzač*>*** | |

# Príloha č. 2 ku Kúpnej zmluve č. C-NBS1-000-082-314

# Všeobecné obchodné podmienky viažuce sa k produktom

Tieto všeobecné podmienky tvoria ako Prílohu č. 2 neoddeliteľnú súčasť zmluvy.

Odchylné dojednania v zmluve majú prednosť pred ustanoveniami uvedenými v týchto všeobecných podmienkach.

*<*vyplní uchádzač*>*

# Príloha č. 3 ku Kúpnej zmluve č. C-NBS1-000-082-314

# Zoznam subdodávateľov predávajúceho

Verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo a IČO, zápis do príslušného obchodného registra subdodávateľa** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<*vyplní uchádzač*>* | *<*vyplní uchádzač*>* |
| 2. | *<*vyplní uchádzač*>* | *<*vyplní uchádzač*>* |
| 3. | *<*vyplní uchádzač*>* | *<*vyplní uchádzač*>* |